**Dianna Elise Agron** (\* 30. apríl 1986, Savannah, Georgia, Spojené štáty) je americká herečka, speváčka a tanečníčka. Preslávila ju rola Quinn Fabrayovej v seriáli stanice Fox, *Glee.*

Detstvo a mladosť
-----------------

Dianna Agron sa narodila v meste Savannah v štáte Georgia a vyrastala v San Antionio v Texase, a San Francisco v Kalifornii. Je dcérou Mary (rod. Barnes) a Ronalda S. Agrona, generálneho riaditeľa Hyatt hotels. Vzhľadom k otcovej kariére, Dianna priznala, že spolu s rodinou často žili v hoteloch. Má mladšieho brata Jamesa. Jej otec sa narodil do židovskej rodiny, zatiaľ čo jej matka konvertovala na Judaizmus. Dianna chodila do hebrejskej školy a mala Bat Mitzvah. Jej prastarí rodičia z otcovej strany boli židovskí imigranti z východnej Európy a ich pôvodné priezvisko, Agronsky, bolo pozmenené úradníkmi z Ellis Island.

Navštevovala školy ako Burlingame Intermediate School a Burlingame High School v Kalifornií.

Kariéra
-------

Najskôr začínala v televíznych seriáloch, ako napríklad *C.S.I.: Kriminálka New York*, či *Veronica Marsová*. Objavila sa tiež v štyroch epizódach seriálu Hrdinovia, kde stvárnila postavu Debbie Marshallovej.

Najväčší prelom v jej kariére, jej však zaistil seriál *Glee*, kde sa predviedla ako študentka Quinn Fabrayová. Tiež sa objavila aj v koncertnom filme Glee z roku 2011 a v rovnakom roku, stvárnila aj postavu Sarah Hart vo filme *Som číslo štyri*. Po boku hercov ako Robert De Niro či Michelle Pfeiffer s objavila v komédií *Mafiánovci* z roku 2013.

V roku 2015, sa objavila v romantickej komédií *Tumbledown*, v ktorom sa tiež objavili herci ako Rebecca Hall či Jason Sudeikis. V rovnakom roku, sa tiež objavila aj v dráme *Bare*, kde stvárnila hlavnú postavu.

V roku 2017 sa objavila vo filme *The Crash*, po boku hercov ako je AnnaSophia Robb či Minnie Driver.

Súkromný život
--------------

Agronová a jej herecká kolegyňa zo seriálu *Glee*, Lea Michele si v roku 2009 prenajali spoločný byt v centre Los Angeles. Dvakrát podstúpila operáciu nosnej prepážky po tom, čo si v štrnástich rokoch udrela nos na párty a ďalší krát na turné s *Glee*. Klebety o zasnúbení s hercom Alexom Pettyferom v roku 2011 sa nepotvrdili. Koncom roka 2015 sa zasnúbila s Winstonom Marshallom z kapely Mumford & Sons. Zosobášili sa 15. októbra 2016 v Maroku.

Filmografia
-----------

* *Veronica Marsová* (2006)
* *Hrdinovia* (2007)
* *Skid Marks* (2007)
* *Glee* (2009)
* *The Romantics* (2010)
* *Varieté* (2010)
* *Som číslo štyri* (2011)
* *Glee: The 3D Concert Movie* (2011)
* *The Glee Project* (2012)
* *Mafiánovci* (2013)
* *Zipper* (2015)
* *Tumbledown* (2015)
* *Bare* (2015)
* *The Crash* (2017)

Referencie
----------

1. ↑  MALCOLM, Shawna. Role Call. *Emmy* (North Hollywood, California: Academy of Arts and Sciences), May–June 2010, s. 108. ISSN 0164-3495.
2. ↑  MILLER, Julie. *Dianna Agron Worked on Her High School Yearbook, and 4 Other Gleeful Revelations* [online]. Movieline, January 27, 2011. Dostupné online.
3. ↑  ZUCKERMAN, Suzanne. *Dreaming Big: Dianna Agron of Glee* [online]. January 28, 2010. Dostupné online.
4. ↑
5. ↑  MILLER, Gerri. *Glee Club Glory|* [online]. JVibe, August 2009, [cit. 2009-08-02]. Dostupné online.
6. ↑   '*Glee' Season Premiere Hits a High Note at Comic-Con* [online]. ScreenRant, July 27, 2009, [cit. 2009-07-28]. Dostupné online.
7. ↑  KROLL, Justin. '*The Butler' Producer Sets up Next Pic Starring Frank Grillo and Minnie Driver (EXCLUSIVE)* [online]. [Cit. 2015-03-01]. Dostupné online.
8. ↑   *Celebrity roommates: Dianna Agron and Lea Michele* [online]. Entertainment, February 24, 2011, [cit. 2013-12-04]. Dostupné online.
9. ↑  MARCUS, Stephanie. *Dianna Agron Tells David Letterman She Had Her Nose Fixed* [online]. The Huffington Post, August 2, 2011, [cit. 2011-08-02]. Dostupné online.
10. ↑   'I've had TWO nose jobs', admits Glee star Dianna Agron as she makes her David Letterman debut. *Mail Online*. Dostupné online [cit. 2017-01-15].
11. ↑  FISHER, Kendall. *Dianna Agron Finally Shows Of Her Gorgeous Engagement Ring for the First Time* [online]. E! Online, February 23, 2016, [cit. 2016-02-23]. Dostupné online.
12. ↑
13. ↑   Is This Dianna Agron’s Wedding Dress?. *PEOPLE.com*, 2016-10-17. Dostupné online [cit. 2017-01-15]. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Dianna Agronová**

Externé odkazy
--------------

* Dianna Agronová v Internet Movie Database (po anglicky)
* Dianna Agronová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Dianna Agron na anglickej Wikipédii.*

Autoritné údaje: * BnF: 16613391x
* GND: 1011377381
* ISNI: 0000 0001 1872 1111
* LCCN: no2009176880
* VIAF: 162387053
* WorldCat: lccn-no2009176880